1.1+Lyd

=1.1 Lyd=

Analoge verktøy som lærebøker, videospiller og kassettspiller har vært i bruk i skolen lenge. I forhold til lyd og lydredigering er det mange som har arbeidet med å lage hørespill og radio, spesielt i norskfaget. Nye digitale verktøy er med på å forenkle dette arbeidet samt gi det større muligheter. Nå er det også mulig å treffe enda flere ved f.eks. podcasting og ditribuering på nett.
 * Pedagogisk bruk**

Nedenfor har vi tatt utgangspunkt i lydredigeringsprogram med fokus på lesetrening, øve gloser, lage lydbok m.m. i et tverrfaglig perspektiv.

Lydredigeringsprogram er brukt ved mange skoler der elevene har laget egen lydbok. Dette er gjort ved at elevene først setter seg godt inn i ei bok de skal lese inn. Etter en del lesetrening, leses boken inn på pc. Avslutningsvis kan man sette inn stemningsmusikk i oppstarten og avslutningen av lydfilen og utarbeide "cover". Med et slikt prosjekt er hovedfokus på lesetrening, samtidig får man trukket inn kunst og håndverkfaget og elevene får med seg et flott produkt hjem. Mange har tatt utgangspunkt i skjønnlitteratur ved produksjon av lydbok, men her er det mange muligheter. Faktatekster eller egenprodusert tekster fungerer like godt.

Mange elever har også brukt programmet i engelskfaget der de øver på gloser samt arbeider med egen uttalelse. Man leser inn teksten/glosene, lytter og korrigerer. Dette er en god måte å arbeide på for auditivt sterke elever, men også for elever som synes det er litt "skummelt" å snakke høyt i klassen. De får øvd seg på forhånd, og vil forhåpentligvis bli mer muntlig aktiv i timene.

Lydredigeringsprogram egner seg i mange fag og på tvers av fag. Den fremste nytten ligger i aktiv lesetrening på en måte som elevene synes er inspirerende. Prosjekter med lydbok viser også sterk økning i lesehastighet og leseforståelse.

I lydredigeringsprogrammene kan elevene som sagt produsere. Det produserte kan videre distribueres gjennom f.eks. podcasting. Nederst på siden er det lagt ved en lenke som tar for seg den praktiske siden av det. Vi har også tatt med en annen lenke til nettstedet SoundCloud. Dette er et nettsted hvor man kan distribuere egne og lytte til andres lydfiler/musikk. Det er også mulig å videreutvikle/redigere andres lydfiler. Tar man utgangspunkt i musikkfaget og det å musisere, kan det være et spennende prosjekt å produsere musikk ved hjelp av f.eks. mobiltelefonen, Apples GarageBand evt. andre musikkredigerings/produksjonsprogram.

- Audacity - Wavosaur - Podcasting - SoundCloud
 * Aktuelle program/verktøy**

Last ned Audacity: @http://audacity.sourceforge.net For å kunne eksportere det du lager til mp3, må du Legge inn mp3-koding. Oppskrift her: @http://audacity.sourceforge.net/help/faq?s=install&i=lame-mp3 Det kan hende du må konverte lyd fra pc-en til mp3-format din før du får lagt det inn i Audacity. Da kan du Bruke Switch Sound Converter (under)://www.nch.com.au/switch/mp3.html Last ned Wavosaur; @http://www.wavosaur.com/ Mer om Podcasting SoundCloud
 * Brukerveiledninger/manualer/program m.m.**